בד''א בכלי חול אבל בגדי שבת ומועד גובה אותם בעל חוב (ויש חולקים) וא''צ לומר אם היו בהם טבעות וכלי זהב וכסף שהכל לבע''ח והוא שקנה לה הבעל אבל מה שהכניסה לו בין נכסי מלוג בין נכסי צ''ב אין בע''ח גובה ממנו אם ידוע שהוא ממה שהכניסה היא או ממה שפסק הבעל לה בשעת נישואין ואם אינו ידוע היא נאמנת בבגדים ותכשיטים שדרך האשה להכניס לבעלה אם הכניסה לו מעות בנדונייא בע''ח גובה מהם: <i>הגה: וי''א דמ''מ אם עדיין הנדונייא ברשותה או ברשות אביה אין בע''ח גובה מהן ואפילו נשבה בעלה ופדאוהו אין חוזרין וגובין מאלו הנכסים (מרדכי סוף פרק אף על פי):</i>